เพจไดโนเศร้า เน้นขยายฐานผู้ใช้งานก่อน กำไรไว้ทีหลัง อย่างไร
ก. รีบฉวยโอกาสยิงโฆษณา

ข. เขียนโพสต์ความรักในมุมต่าง ๆ ที่คนทั่วไปเคยเจอ แล้วอาศัยพลังของ Network ให้คนกด Like หรือ Share ขยายยอดผู้ติดตามอย่างรวดเร็ว โดยยังไม่สนใจเรื่องโฆษณาจะเข้าหรือไม่

ค. เริ่มต้นทำธุรกิจด้วยการหา Pain Point ลูกค้าแล้วแก้ Pain Point นั้น ๆ

ง. สามารถยึดหัวหาดของธุรกิจได้
คำตอบที่ถูกต้องคือ ข.  เพราะเพจไดโนเศร้า มีปัจจัยในการเน้นขยายฐานผู้ใช้งานก่อน กำไรไว้ทีหลัง โดยเขียนโพสต์ความรักในมุมต่าง ๆ ที่คนทั่วไปเคยเจอ แล้วอาศัยพลังของ Network ให้คนกด Like หรือ Share ขยายยอดผู้ติดตามอย่างรวดเร็ว โดยยังไม่สนใจเรื่องโฆษณาจะเข้าหรือไม่

ไดโนเศร้า เพจที่มีผู้ติดตามเกิน 4 แสนคนภายใน 17 วัน คือ ตัวอย่างกลยุทธ์ที่ประสบความสำเร็จ และสามารถนำมาเป็นตัวอย่างในการหาหุ้น Tech ลงทุนได้ การเปรียบเทียบโดยแบ่งเป็นปัจจัยที่ทำให้ ไดโนเศร้า กับบริษัท Tech ประสบความสำเร็จ มีดังนี้

1. บริษัทที่ดีต้องหา Pain Point ลูกค้าหรือกลุ่มเป้าหมายให้เจอ
ไดโนเศร้า: เพจเลือกเขียนถึงการแอบรัก/อกหักที่คนทั่วไปเคยเจอมากับตัวทั้งนั้น ทำให้เนื้อหาเข้าถึงใจผู้อ่าน จึงขยายจำนวนผู้ติดตามมหาศาลภายในเวลารวดเร็ว
บริษัท Tech: หุ้นชื่อดังในกลุ่ม E-Commerce เริ่มต้นทำธุรกิจด้วยการหา Pain Point ลูกค้าแล้วแก้มัน เช่น Amazon รู้ว่าสินค้าหลายอย่างผู้บริโภคไม่จำเป็นต้องเสียเวลาเดินทางมาซื้อ จึงเสนอระบบขายของออนไลน์ที่ตอบโจทย์สุด ๆ หรือ Grab ที่สร้าง Platform การขนส่งอย่างมีมาตรฐานแก้ปัญหาการเอาเปรียบของแท็กซี่

2. เน้นขยายฐานผู้ใช้งานก่อน กำไรไว้ทีหลัง
ไดโนเศร้า: เขียนโพสต์ความรักในมุมต่าง ๆ ที่คนทั่วไปเคยเจอ แล้วอาศัยพลังของ Network ให้คนกด Like หรือ Share ขยายยอดผู้ติดตามอย่างรวดเร็ว โดยยังไม่สนใจเรื่องโฆษณาจะเข้าหรือไม่
บริษัท Tech: Pinterest และ Snap เป็นตัวอย่างที่ดีมาก ทั้งสองบริษัทกำลังเน้นขยายฐานผู้ใช้งานผ่านการเสนอลูกเล่นหรือระบบใหม่ ๆ ซึ่งหลังประกาศงบไตรมาส 3 ปี 2021 ทั้งคู่ก็ยืนยันมี User เพิ่มขึ้นมาก (ส่วนหนึ่งได้ประโยชน์จากโควิด) แต่บริษัทก็ไม่รีบฉวยโอกาสยิงโฆษณาแหลกในช่วงนี้ เนื่องจากจะเป็นการทำลายความสนุกของผู้ใช้งาน จึงกลายเป็นว่าทั้งคู่ยังคงขาดทุนอยู่ (แต่ถ้ามองอนาคตก็น่าจะคุ้ม)

3. ต้องยึดหัวหาดให้แน่น
ไดโนเศร้า: ปัจจุบันมีเพจสร้างขึ้นล้อเลียนเต็มไปหมด เช่น ไดโนสู้, ไดโนเสี้ยม ซึ่งทั้งหมดมีกลุ่มผู้ติดตามคล้าย ๆ กัน ดังนั้นถ้าไดโนเศร้าอยากให้เพจดังต่อไป ต้องครองใจผู้ติดตามให้แน่น ไม่ปล่อยให้เพจอื่นมาแย่ง Engagement ได้
บริษัท Tech: เป็นธรรมดาที่หุ้นซึ่งเติบโตไวจะต้องมีคู่แข่งเข้ามาแย่งตลาด ดังนั้นหุ้นที่ดีต้องสามารถยึดหัวหาดของธุรกิจได้ โดยเมื่อไปดูหุ้นระดับโลกอย่าง Amazon, Facebook, Microsoft, Alibaba, Tencent ทั้งหมดผ่านการต่อสู้กับคู่แข่งจำนวนมากและยังสามารถเป็นผู้นำในอุตสาหกรรม จึงสร้างผลตอบแทนมหาศาลให้ผู้ถือหุ้น
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน